9 de juny

El 9 de juny és el cent seixantè dia de l'any del calendari gregorià i el cent seixanta-unè en els anys de traspàs. Queden 205 dies per a finalitzar l'any.

Esdeveniments 
Països Catalans 
 1359 - Barcelona: Batalla naval de Barcelona el 1359, en la que per primer cop una bombarda fou usada per la marina catalana.
 1462 - Catalunya: hi comença la guerra civil entre Joan II i la Diputació del General de Catalunya.
 1904 - Barcelona: Inauguració de la Presó Model de Barcelona o Presó Cel·lular Nova.
 2017 - Catalunya: Carles Puigdemont anuncia la data i pregunta del Referèndum sobre la independència de Catalunya de 2017.

Resta del món
 411 aC- Atenes (Antiga Grècia): durant la Guerra del Peloponès entre Atenes i Esparta- un cop d'Estat volteja el Govern democràtic atenès. Puja al poder l'oligarquia de Els Quatre-cents, que serà reemplaçada uns mesos després.
 53- Roma: l'emperador romà Neró es casa amb Clàudia Octàvia.
 1817 - Santiago (Xile): s'hi encunya de la primera moneda xilena.
 1959 - Estats Units: hi varen el George Washington, el primer submarí amb míssils balístics.
 1973 - Espanya: Luis Carrero Blanco és nomenat President del Govern d'Espanya.
 2006 - Múnic (Alemanya): s'inaugura la Copa del Món de Futbol de 2006.

Naixements 
Països Catalans
 1673 - València: Baltasar Escrivà d'Íxer i Montsoriu, aristòcrata i erudit valencià, virrei de Mallorca.
 1876 - Barcelonaː Àngela Graupera i Gil, escriptora de novel·les rosa, infermera, conferenciant, activista social i la primera corresponsal de guerra femenina d'Espanya (m. 1940).
 1930 - Barcelona: Jordi Pujol i Soley, polític català, president de la Generalitat de Catalunya entre 1980 i 2003.
 1933 - Barcelona: Montserrat Gudiol i Corominas, pintora catalana (m. 2015).
 1938 - Manacor: Jaume Santandreu Sureda, capellà, escriptor i polític mallorquí.
 1965 - Barcelonaː Sílvia Comes, cantant relacionada amb el món de la cançó d'autor i la poesia.
 1966 - 
Folgueroles, Osonaː Cristina Nogué Bori, atleta especialitzada en camp a través i curses de mig fons i fons.
Granollers, Vallès Orientalː María Ángeles Olano García, advocada i política catalana, ha estat diputada al Parlament.
 1968 - Barcelona: Judith Solana Pons, jugadora de basquetbol catalana.

Resta del món
 1588, Nuremberg: Johann Andreas Herbst, compositor i teòric musical del Barroc.
 1672, Moscou, Tsarat Rus: Pere el Gran, Tsar de Rússia.
 1781, Wylam, Northumberland, Anglaterra: George Stephenson, enginyer, inventor de la locomotora (m. 1848).
 1810, Königsberg, Prússia: Carl Otto Nicolai, compositor prussià (m. 1849).
 1836, Whitechapel, Londresː Elizabeth Garrett Anderson, primera metgessa britànica (m. 1917).
 1843, Praga: Bertha von Suttner, novel·lista austríaca, pacifista radical, que obtingué el Premi Nobel de la Pau l'any 1905 (m. 1914).
 1865, Sortelung, a l'Illa de Fiònia, Dinamarca: Carl Nielsen, compositor danès (m. 1931).
 1867, Langton Green, Kentː Emma Turner, ornitòloga i fotògrafa d'ocells anglesa (m. 1940).
 1875, Calhoun, Michiganː Lena Sadler, metgessa, cirurgiana i obstetra, líder en temes sobre la salut de la dona (m. 1939).
 1881, Cincinnati, Ohioː Marion Leonard, actriu de cinema mut nord-americana (m. 1956).
 1891, Peru, Indiana, Estats Units: Cole Porter, compositor nord-americà (m. 1964).
 1909, Àvila, Espanya: José Luis López Aranguren, filòsof, assagista i professor espanyol (m. 1996).
 1915, Waukesha, Wisconsin, Estats Units: Les Paul, guitarrista de jazz nord-americà (m. 2009).
 1916, San Francisco, Califòrnia, Estats Units: Robert McNamara, Secretari de Defensa dels Estats Units durant el període 1961-68. (m. 2009).
 1923, Babice: Milena Müllerová, gimnasta artística txecoslovaca, medallista olímpica.
 1927, Verona (Itàlia): Franco Donatoni, compositor italià (m. 2000).
 1930, 
Parísː Barbara, cantant, compositora i intèrpret francesa (m. 1997).
Benguela, Angolaː Alda Lara, poetessa angolesa en llengua portuguesa (m. 1962).
 1933, Madridː Marisa de Leza, actriu espanyola de cinema, teatre i televisió.
 1939, Galati, Romania: Ileana Cotrubas, soprano romanesa.
 1941, Leicester, Anglaterra: Jon Lord, compositor, pianista i organista anglès conegut per la seva tasca pionera en la fusió del rock amb la música clàssica o la barroca, en especial amb Deep Purple i Whitesnake (m. 2012).
 1945, 
Priego, Castella: Luis Ocaña, ciclista espanyol guanyador del Tour de França (m. 1994).
Alma, Michiganː Betty Mahmoody, escriptora estatunidenca i conferenciant, coneguda pel seu llibre No sense la meva filla.
 1947, Parísː Françoise Demulder, fotoperiodista de guerra francesa, primera dona a guanyar el World Press Photo of the Year (m. 2008).
 1948, Nàpols: Costanzo Di Girolamo, filòleg romanista italià.
 1951
Maastricht, Països Baixos: Benny Neyman, cantautor.
Los Angeles, Califòrnia (EUA): James Newton Howard, compositor de cinema estatunidenc, vuit vegades nominat per a l'Oscar.
Etterbeek, Bèlgicaː Françoise Nyssen, editora francesa d'origen belga, ha estat ministra de la Cultura del govern francès.
 1954, Bronx, Nova York, EUA: George Pérez, autor de còmics estatunidenc.
 1956, Miamiː Patricia Cornwell, escriptora estatunidenca, especialitzada en gènere policíac.
 1957, Cabra, Còrdovaː Carmen Calvo Poyato, política, jurista i professora espanyola, ha estat Ministra i Vicepresidenta d'Espanya.
 1963, Owensboro, Kentucky, Estats Units: Johnny Depp, actor nord-americà.
 1964, Dakar, Senegal: Fatou Guewel, cantant senegalesa.
 1976, camps de Tindouf, Algèriaː Aziza Brahim, artista sahrauí, música i cantant, resident a Catalunya des de 2011.
 1978, Cambridge, Anglaterra: Matt Bellamy, cantant i guitarrista del grup anglès Muse.
 1981, 
Jerusalem, Israel: Natalie Portman, actriu isrealiano-estatunidenca.
Londresː Anoushka Shankar, sitarista i compositora índia.
 1982, Fukuoka, Japó: Yoshito Okubo, futbolista.
 1985, Malabo, Guinea Equatorialː Eva Ngui, atleta paralímpica espanyola.

Necrològiques 
Països Catalans
 1937 - Barcelona: Antoni Rubió i Lluch fou un historiador i intel·lectual català.
 2016 - Badalona: Joan-Anton Oriol Dauder, escriptor català.
 2020 - Barcelona: Pau Donés i Cirera, músic català.

Resta del món
 62, Pandatàriaː Clàudia Octàvia, emperadriu romana, consort de l'emperador Neró.
 68, Roma: Neró, emperador romà, se suïcida
 1717, Blois: Madame Guyon, escriptora, mística i heretge francesa.
 1817, París: Anne-Josèphe Théroigne de Méricourt, política i feminista francesa durant la Revolució francesa.
 1825, Florència:Paulina Bonaparte, política francesa, germana de Napoleó 
 1863, Herat, Afganistan: Dost Mohammad Khan, sobirà afganès, que va governar Afganistan del 1826 al 1863 i va fundar la dinastia Barakzay 
 1870, Gads Hill Place, Anglaterra: Charles Dickens, escriptor anglès 
 1871, Kent, Anglaterraː Anna Atkins, botànica i fotògrafa anglesa, pionera de la fotografia científica
 1884, Valparaíso, Xile: Aníbal Pinto, advocat i polític xilè, president del país entre 1876 i 1881.
 1892, Edo, Imperi Japonès: Tukioka Yoshitoshi, artista gravador japonès.
 1927, Anglaterra: Victòria Woodhull, líder estatunidenca del moviment sufragista.
 1935, Atenesː Euphrosine Paspati, tennista grega que va competir a començaments del  
 1958, Londres, Anglaterra, Regne Unit: Robert Donat, actor de teatre i cinema anglès.
 1959, Göttingen, Baixa Saxònia, República Federal Alemanya: Adolf Otto Reinhold Windaus, metge i químic alemany, Premi Nobel de Química de 1928 
 1963, Getxo, Biscaia: José Félix de Lequerica Erquiza, polític i diplomàtic espanyol, Ministre d'Afers Exteriors durant el primer franquisme 
 1974, 
 Madrid, Espanya: Migel Angel Ásturias, escriptor i diplomàtic guatemaltenc, Premi Nobel de Literatura de l'any 1967 
 Tisbury, Massachussets: Katharine Cornell, actriu teatral estatunidenca, escriptora i productora teatral (n. 1893).
 1975, Varsòvia, Polònia: Janina Konarska-Slomimska, pintora, escultora, artista gràfica i il·lustradora polonesa 
 1987, Parísː Monique Haas, pianista francesa
 1989, Chicago, Illinois, EUA: George Wells Beadle, genetista estatunidenc, Premi Nobel de Medicina o Fisiologia de l'any 1958 
 1991, Mürzzuschlag, Àustria: Claudio Arrau, pianista xilè d'ascendència catalana
 1994, La Haia, Països Baixos: Jan Tinbergen, economista neerlandès, Premi Nobel d'Economia de l'any 1969 
 1996, Madridː Rafaela Aparicio, actriu teatral, televisiva i cinematogràfica espanyola
 2002, l'Havana: Elena Burke, important cantant cubana de boleros i balades 
 2010, Moscouː Marina Semjonova, ballarina soviètica, la primera prima ballerina formada en aquest país 
 2011, Winterthur: Aida Stucki, violinista i professora suïssa de gran renom internacional 
 2013, Madrid, Espanya:Elías Querejeta Gárate, productor, guionista i director de cinema basc 
 2014, Barnes (Londres): Rik Mayall, actor i escriptor anglès, conegut pel seu paper de Rick a la sèrie Els joves 
 2019, Montevideo, Uruguai: Adela Neffa, escultora argentina nacionalitzada uruguaiana  
 2022: Matt Zimmerman, actor canadenc

Festes i commemoracions 
Països Catalans
Resta del món
 Dia de La Rioja.
 Dia de la Regió de Múrcia.

Santoral

Església Catòlica 
 Sants al Martirologi romà (2011): Prim i Felicià de Roma, màrtirs; Efraïm de Síria, monjo; Columba de Iona, abat; José de Anchieta, jesuïta; Diomedes de Nicea, màrtir (s. I); Vicenç d'Agen, màrtir (ca. 300); Maximià de Siracusa, bisbe (594); Ricard d'Andria, bisbe (s. XII); Madrun, vídua.
 Beats Robert Salt, cartoixà màrtir (1537); Joseph Imbert, jesuïta màrtir (1794); Anna Maria Taigi, mare (1837); Luigi Boccardo, canonge i fundador (1936).
 Sants: Julià de Síria, monjo (ca. 370); Baithen de Iona, abat (599); Cumià de Bobbio, monjo (s. VIII); translació de les relíquies d'Edmund Rich d'Abingdon.
 Beats: Tagí de Magdeburg, bisbe (1012); Ermengarda de Dijon, monja (1147); Silvestre Ventura, monjo de Florència (1348); Heinrich Michael Buch, laic (1666).
 Venerable Marina de Escobar; servent de Déu Àngel Cantons i Fornells, sacerdot claretià.

Església Copta 
 2 Paoni: partença del papa Joan XVIII d'Alexandria (1796); aparició dels cossos de Sant Joan Baptista i Elies profeta.

Església Apostòlica Armènia 
 Sant Gregori l'Il·luminador.

Església Ortodoxa (segons el calendari julià) 
 Se celebren els corresponents al 22 de juny del calendari gregorià.

Església Ortodoxa (segons el calendari gregorià) 
Corresponen al 27 de maig del calendari julià litúrgic:
 Sants Terapont de Sardes, bisbe i màrtir; Teodora d'Alexandria, verge i màrtir; Dídim el Soldat màrtir; Alipi de Tagaste, màrtir; Terapont de Bielozersk, abat; Terapont de Monza, abat; Joan el Rus; Eusebiot, màrtir; Hel·ladi, màrtir. Troballa de les relíquies de Nil de Stolbensk (1667); translació de les relíquies de Cebrià de Kíev, Foci de Kíev i Jonàs de Kíev (1472).

Església d'Anglaterra 
 Sants Columba de Iona, abat; Efraïm de Síria, diaca, himnògraf, Mestre de la Fe.

Església Episcopal dels Estats Units 
 Sants Columba de Iona, abat.

Esglésies luteranes 
 Columba de Iona, Aidan de Lindisfarne i Beda el Venerable, mestres, renovadors de l'Església; Església Evangèlica d'Alemanya: Efraïm de Síria.

Referències 

09